1. Kedy prihlásiť psa do evidencie?
2. Každý pes držaný nepretržite viac ako 90 dní na území Slovenskej republiky podlieha evidencii psov (ďalej len "evidencia"). Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.
3. Evidenciu vedie obec.
4. Do evidencie sa zapisuje najmä:
**a)** evidenčné číslo psa – prideľuje obec po prihlásení psa
**b)** tetovacie číslo alebo údaj o čipovaní psa, ak ho pes má, plemeno, pohlavie, vek, farba;
**c)** meno, priezvisko a adresa trvalého pobytu držiteľa psa,
**d)** umiestnenie chovného priestoru alebo zariadenia na chov, v ktorom sa pes na území obce zdržiava, ak sa umiestnenie nezhoduje s miestom trvalého pobytu držiteľa psa,
**e)** skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi, 5)
**f)** úhyn psa,
**g)** strata psa.
5. *Každú zmenu skutočností a údajov, ktoré sa zapisujú do evidencie, je držiteľ psa povinný do 30 dní od zmeny skutočnosti alebo údaja oznámiť obci, kde je alebo má byť pes evidovaný.*
6. Kedy podať daňové priznanie?
7. Ak ste nadobudli psa staršieho ako 6 mesiacov, tak daňová povinnosť vzniká prvým dňom kalendárneho mesiaca po mesiaci v ktorom ste psa nadobudli, a teda daňové priznanie ste povinný podať do 30 dní od vzniku daňovej povinnosti.
8. Ak ste nadobudli psa, ktorý ešte len bude mať 6 mesiacov , tak daňová povinnosť vzniká prvým dňom kalendárneho mesiaca po mesiaci v ktorom sa pes dožil 6 mesiacov a teda daňové priznanie ste povinný podať do 30 dní od vzniku daňovej povinnosti.